Lolland-Falsters Stifts-Tidende, 1843-01-16
At Formalingsafgift af Korn til Brød, Øl og Eddike, som hidtil er baaren af Kjøbstæderne og med rundt Tal anslaaes til 300,000 Rbd., fordeles paa Kjøbenhavn og øvrige Kjøbstæder efter Folketallet, dog for Kjøbenhavn efter det nu stedfindende Forhold, forøvrigt overlades det Communalbestyrelserne at bestemme Maaden, paa hvilken denne Afgift skal hæves. 4) At Landbrænderier tillades overalt, saaledes at de sættes under samme Afgift og samme Control som Kjøbstædbrænderierne. 5) At Tolden paa Brændeviin fra Hertugdommene kommer til at staae i Forhold til Afgiften i Danmark. 6) At der føies Foranstaltninger til at forhindre Smugbrænderier saavel som Jndsmugling fra Hertugdømmene, saalænge Toldgrændsen endnu skal bestaae. 7) At ved Jndførselsconsumtionens Ophævelse Portopsynet bortfalder. 8) At Hartkornet fritages for Paalæg, om end det, som her er bragt i Forslag, ei vorder fulgt." 7. Det ved Justitsr. Fleischer indgivne Andragende fra Formanden for Selsk. for Trykkefrih. rette Brug angaaende Modificationer i adskillige Lovbestemmelser, Pressen vedkommende. (Comitee: Fleischer, Larsen, Nyholm, Køster, Jespersen. Referent: Jespersen.) Jndstilling: 1) At det ved Pl. 2den Octbr. 1810 givne Forbud mod politiske Nyheders og Efterretningers Meddelelse i ikke privilegerede Blade maa vorde ophævet, og at enhver Bladudgiver maa blive berettiget til at meddele saadanne Efterretninger, ligesom dette var Tilfældet efter Frd. 27de September 1799, samt at, som Følge deraf, den for de nu privilegerede Blade, anordnede specielle Censur maa ophøre. 2) At Pl. af 13de Mai 1814 maa vorde ophævet, og at der, hvad Tilsynet med Blade og Skrifter angaaer, for Fremtiden maa forholdes efter Frd. 27de Septbr. 1799 §§ 26 og 27. 3) At Pl. 18de Octbr. 1805, maa blive ophævet, forsaavidt angaaer Rygter om almindelige eller offentlige Foranstaltninger. 4) At den ved Pl. 1ste November 1837 § 3 foreskrevne Censur for Overtrædelse af Placatens § 1 maa ophæves. 5) At den specielle Censur for domfældte Forfattere først maa indtræde efter endelig Dom. 8. Godsforv. Hjorts Andragende angaaende Forældres og Børns gjensidige Forsørgelsespligt. (Comitee: Tage Müller, Hjort, Fjelstrup, Schjødte, Larsen. Referent: Larsen. Jndstilling: At Forsamlingen vilde indgaae med et Andragende om, at Udkast til en Lov angaaende Børns Forpligtelse til at forsørge trængende Forældre maatte vorde udarbeidet og forelagt Provindsialstænderne til nærmere Betænkning. 9. Justitsraad Withs Andragende, sigtende til at Præmisser til Høiesteretsdomme i de Sager, hvor Underinstantsens Dom ei in terminis er stadfæstet, maatte blive offentlig bekjendtgjorte. (Comitee, Jespersen, With, Fleischer, Referent: Fleischer. Jndstilling: At det maa paalægges Høiesteret, i Dommene i alle criminelle Sager, Trykkefrihedssager derunder indbefattede, hvorved vedkommende Underinstantsers Domme ei ere stadfæstede in terminis, at anføre det Factum eller de Facta, hvorfor de Tiltalte ere blevne dømte." 10. Justitsraad Withs Andragende om Foranstaltninger mod Recrutternes Mishandling af Officierer og Underofficierer i Exerceertiden og i Garnisonstjenesten. (Comitee: With, Kirk, Friis, Referent: With. Jndstilling: At Forsamlingen indgaaer med allerunderdanigst Petition til Hs. Majestæt om: 1) At det, endnu forinden den militaire Lovgivning bliver revideret og forandret, overeensstemmende med de humanere Principer, der i andre Grene af Lovgivningen have gjort sig gieldende, maatte blive ved en Parolbefaling indskærpet samtlige Brigadechefer, Bataillons- og Regimentscommandeurer, at vaage over at de Lovbestemmelser, der ere givne for at forebygge Misbrug af den de militaire Superieurer tilkommende Correctionsret, nøie overholdes. 2) At den Correction af 25 Stokkeprygl, som maa tildeles nogen Soldat eller Recrut uden efter Lov og Dom, maa blive nedsat til et mindre Antal. 3) At det indstilles til Hs. Majestæts allerhøieste Overveielse, om ingen yderligere Bestemmelse kunde tages, forat forebygge hyppig Uddelelse af Correction, eller andre Straffemidler indføres." II. Kobbersmed Christensens Andragende om, at det maa tillades Kobbersmedene at omføre og sælge deres Arbeide af Kobber paa Landet. (Comitee: Aagaard, Funder, Schytte; Referent: Aagaard. Jndstilling: 1. At det maa tillades Kobbersmedene at omføre og sælge deres Arbeider af Kobber og Messing paa Landet. 2. At der i næste Session maa blive forelagt Stænderne et Lovudkast, sigtende til at forhindre de Misbrug, der nu begaaes af dem, der ere concessionerede til at omreise med visse Varer, og navnligen af Kobberførerne.